ለገበያ የተከለከለ የአፍና አፍንጫ መሸፈኛ ጭምብል ሲሸጡ የነበሩ በቁጥጥር ስር ዋሉ
አዲስ አበባ፦ ለገበያ እንዳይቀርብ የተከለከለ ከ3 ሚሊዮን ብር በላይ የሚገመት 15 ሺ የአፍና የአፍንጫ መሸፈኛ ጭምብል ሲሸጡ የነበሩ ግለሰቦችን በቁጥጥር ስር ማዋሉን የአዲስ አበባ ፖሊስ ኮሚሽን አስታወቀ።
ከአዲስ አበባ ፕሬስ ሴክሬታሪያት ጽሕፈት ቤት የአራዳ ክፍለ ከተማ ፖሊስ መምሪያ የወንጀል መርማሪ ሳጅን ማናስበው አላምረው ገልጾ እንዳስታወቀው ፣ ተጠርጣሪዎቹ ለገበያ እንዳይቀርብ የተከለከለ የአፍና የአፍንጫ መሸፈኛ ጭምብል የንግድ ፍቃድም ሆነ ከምግብና መድኃኒት ባለሥልጣን ሕጋዊ የፈቃድ ወረቀት ሳይኖራቸው በማህበራዊ ድረ ገፅ በማስተዋወቅ እና ለሽያጭ በማቅረብ የተለያዩ የኅብረተሰብ ክፍሎች እንዲጠቀሙ በመሸጥ ላይ እንዳሉ እጅ ከፍንጅ ተይዘዋል።
ፖሊስ ከሚመለከታቸው ባለድርሻ አካላት ጋር በመሆን ተጨማሪ መረጃዎችን በማሰባሰብ እና አስፈላጊውን ሕጋዊ ሂደት ተከትሎ በቤታቸው ባደረገው ፍተሻ ተጨማሪ ከ1 ሺ 800 በላይ ፈቃድ የሌላቸው የአፍ መሸፈኛ ጭምብል እንዲሁም 15 የሙቀት መለኪያ መሣሪያ መያዙን አስታውቋል።
በዚህ በሕገ ወጥ ተግባር ላይ ተሳትፎ አላቸው ብሎ የጠረጠራቸውን 11 ግለሰቦች ፖሊስ ይዞ ምርመራ እያደረገ መሆኑም ጠቁሟል ።አዲስ ዘመን ግንቦት 3/2012 በጋዝጣው ሪፖርተ